Kommissionens forordning (EF) nr. 924/2004

af 29. april 2004

om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96(1), ændret ved Rådets forordning (EF) nr. 2204/2003(2), særlig artikel 11, litra b), og

ud fra følgende betragtninger:

(1) Bilag IV til forordning (EF) nr. 1210/2003 indeholder en liste over de fysiske og juridiske personer samt de organer og instanser, der har været tilknyttet den tidligere præsident Saddam Husseins styre, og som er omfattet af indefrysningen af pengemidler og økonomiske ressourcer i henhold til nævnte forordning.

(2) Den 7. april 2004 besluttede sanktionsudvalget under FN's Sikkerhedsråd at ændre listen, der omfatter Saddam Hussein og andre højtstående embedsmænd i det tidligere irakiske styre, deres nærmeste familiemedlemmer og de instanser, der ejes eller kontrolleres af dem selv eller af personer, der handler på deres vegne eller efter deres instruktioner, og for hvilke indefrysningen af pengemidler og økonomiske ressourcer skal gælde. Bilag IV bør derfor ændres i overensstemmelse hermed.

(3) For at sikre, at de i denne forordning fastsatte foranstaltninger er effektive, skal denne forordning træde i kraft straks -

UDSTEDT FØLGENDE FORORDNING:

Artikel 1

Bilag IV til forordning (EF) nr. 1210/2003 ændres i overensstemmelse med bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2004.

På Kommissionens vegne

Christopher Patten

Medlem af Kommissionen

(1) EUT L 169 af 8.7.2003, s. 6.

(2) EUT L 330 af 18.12.2003, s. 7.

BILAG

Bilag IV til forordning (EF) nr. 1210/2003 ændres således:

Følgende fysiske personer tilføjes:

1) Sajida Khayrallah Tilfah. Fødselsår: 1937. Fødested: Al-Awja, nær Tikrit, Irak. Nationalitet: Irakisk. Andre oplysninger: Saddam Husseins officielt anerkendte hustru og moder til fem af hans børn, heriblandt Qusay Saddam Hussein og Uday Saddam Hussein.

2) Raghad Saddam Hussein Al-Tikriti. Fødselsår: 1967. Fødested: Irak. Nationalitet: Irakisk. Adresse: Amman, Jordan. Andre oplysninger: Datter af Sajida Khayrallah Tilfah og Saddam Hussein.

3) Rana Saddam Hussein Al-Tikriti. Fødselsår: 1969. Fødested: Irak. Nationalitet: Irakisk. Adresse: Amman, Jordan. Andre oplysninger: Datter af Sajida Khayrallah Tilfah og Saddam Hussein.

4) Hala Saddam Hussein Al-Tikriti. Fødselsår: 1972. Fødested: Irak. Nationalitet: Irakisk. Andre oplysninger: Datter af Sajida Khayrallah Tilfah og Saddam Hussein.

5) Samira Shahbandar (alias Chadian). Fødselsår: 1946. Fødested: Baghdad, Irak. Nationalitet: Irakisk. Andre oplysninger: Saddam Husseins anden hustru og moder til hans tredje søn.

6) Ali Saddam Hussein Al-Tikriti (alias Hassan). Fødselsår: 1980 eller 1983. Fødested: Irak. Nationalitet: Irakisk. Andre oplysninger: Søn af Samira Shahbandar og Saddam Hussein.

7) Mohammad Barzan Ibrahim Hasan Al-Tikriti. Fødselsdato: 2. november 1972. Nationalitet: Irakisk. Adresse: Genève, Schweiz. Andre oplysninger: Barn af Barzan Ibrahim Hasan Al-Tikriti.

8) Saja Barzan Ibrahim Hasan Al-Tikriti. Fødselsdato: 1. januar 1978. Nationalitet: Irakisk. Adresse: Genève, Schweiz. Barn af Barzan Ibrahim Hasan Al-Tikriti.

9) Ali Barzan Ibrahim Al-Tikriti. Fødselsdato: 18. april 1981. Nationalitet: Irakisk. Adresse: Genève, Schweiz. Andre oplysninger: Barn af Barzan Ibrahim Hasan Al-Tikriti.

10) Noor Barzan Ibrahim Hasan Al-Tikriti. Fødselsdato: 2. november 1983. Nationalitet: Irakisk. Adresse: Genève, Schweiz. Andre oplysninger: Barn af Barzan Ibrahim Hasan Al-Tikriti.

11) Khawla Barzan Ibrahim Hasan Al-Tikriti. Fødselsdato: 3. december 1986. Nationalitet: Irakisk. Adresse: Genève, Schweiz. Andre oplysninger: Barn af Barzan Ibrahim Hasan Al-Tikriti.

12) Thoraya Barzan Ibrahim Hasan Al-Tikriti. Fødselsdato: 19. december 1980 eller 19. januar 1980. Nationalitet: Irakisk. Adresse: Irak. Andre oplysninger: Barn af Barzan Ibrahim Hasan Al-Tikriti.

13) Jawhar Majid Al-Duri. Fødselsår: Cirka 1942, Al-Dur, Irak. Nationalitet: Irakisk. Adresse: Irak. Andre oplysninger: Hustru til Izzat Ibrahim Al-Duri.

14) Sundus Abd Al-Ghafur. Fødselsår: Cirka 1967, Kirkuk, Irak. Nationalitet: Irakisk. Adresse: Irak. Andre oplysninger: Hustru til Izzat Ibrahim Al-Duri.

15) Nidal Al-Rabi'i. Fødselsår: Cirka 1965. Fødested: Al-Dur, Irak. Nationalitet: Irakisk. Adresse: Irak. Andre oplysninger: Hustru til Izzat Ibrahim Al-Duri.

16) Intissar Al-Ubaydi. Fødselsår: Cirka 1974. Nationalitet: Irakisk. Adresse: Irak. Andre oplysninger: Hustru til Izzat Ibrahim Al-Duri.